নোরা রিচার্ডস
নোরা রিচার্ডস (২৯শে অক্টোবর ১৮৭৬ - ৩রা মার্চ ১৯৭১) ছিলেন একজন আইরিশ অভিনেত্রী এবং থিয়েটার অনুশীলনকারী, যাঁকে পরে পাঞ্জাবের লেডি গ্রেগরি বলা হত। তিনি নিজের জীবনের ৬০ বছর (১৯১১ - ১৯৭১) এলাকার সংস্কৃতিকে সমৃদ্ধ করার জন্য উৎসর্গ করেছিলেন। তিনি ১৯১১ সালে পাঞ্জাবে আসেন এবং ১৯১৪ সালে তাঁর ছাত্র আইসি নন্দার লেখা প্রথম পাঞ্জাবি নাটক, দুলহন ("দ্য ব্রাইড") প্রযোজনা করেন। ১৯৭০ সালে, পাতিয়ালার পাঞ্জাবি বিশ্ববিদ্যালয়, পাঞ্জাবি সংস্কৃতি, বিশেষ করে পাঞ্জাবি নাটকে তাঁর অবদানের জন্য তাঁকে সম্মানসূচক ডিলিট ডিগ্রি প্রদান করে।